2014 Siefersheim Riesling Porphyr Rheinhs Øko Wagner Stempel\nProducent: WEINGUT WAGNER STEMPEL\nAnbefalet til: Retter med fisk og skaldyr, ost, lette pastaretter, salater og som aperitif.\nFadlagring: Ståltank og tyske egefade.\nSiefersheim Riesling Porphyr Øko\nDruerne til denne vine kommer fra Grand Cru markerne Höllberg og Heerkretz; begge markers jordbund består af groft sand, grus, ler. Jordbunden har et højt indhold af calcium og porfyrsten. Vinen lagrer delvist på ståltank og på traditionelle store egefade af tysk oprindelse. Næsen er kompleks med noter af citrus og fersken. Man finder også flotte vegetale og krydrede noter. I munden opleves vinen tør og frisk med en vibrerende syre, stor mineralitet og elegance.\n93P - Vinousmedia.com v/David Schildknecht maj 2016: "Effectively the second wine of Höllberg and Heerkretz (actually, made up of half of each), raised in tank as well as large cask, this combines mint-tinged orange and apricot in a silky, lusciously juicy, strikingly buoyant (albeit 12.5% alcohol) palate performance that finishes with invigorating zest, intriguingly smoky and stony counterpoint, and vibrant, nearly electric persistence. This isn't the first time that a Wagner-Stempel "Porphyr" bottling rivaled this estate's Grosse Gewächse- -not to mention those of most other major league growers!"\nRestsukker: 7,4 g\nSyre: 8,3 g\nAnbefales til: Retter med fisk og skaldyr, ost, lette pastaretter, salater og som aperitif.\nWagner-Stempel blev grundlagt i 1845 og i dag er det 9. generation, der styrer slagets gang på vingården. Daniel Wagner har siden starten af 90'erne ledet vingården i Rheinhessen - der dog er et familieforetagende; Daniels kone Cathrin varetager alle administrative opgaver og Daniels mor Lore står for alt vedr. at modtage gæster og besøgende på vingården.\nDa Daniel i 1993 tog over var vinene fra og omkring landsbyen Siefersheim ikke kendt for kvalitet - kun kvantitet. Daniel havde dog igennem længere tid luret at det var muligt at dyrke verdensklasse vine i området, hvis man gik lidt anderledes til værks end der ellers var tradition for. Han arbejdede derfor hårdt for at identificere unikke terroirs, samt omlagde stort set hele produktionen til manuelt arbejde; beskæring, høst, sortering af druer. Fra og med årgang 2004 tog han yderligere et stort skridt og blev certificeret økologisk.\nSiefersheim og årets nytilkommer\nOmrådet omkring Siefersheim er billedskønt med stejle skråninger af vulkanisk oprindelse, med masser af små bække, gamle stenbrud og kløfter med stejle stenvægge. Området bliver også kaldt Schweitz i Rheinhessen. Daniel omdanner de smukke omgivelser til vine der er karakteriseret ved på den ene side at besidde en knivskarp friskhed og på den anden side at være udfordrende, kompleks og koncentreret. Denne originale stil er også værdsat blandt de internationale anmeldere; eksempelvis blev Daniel Wagner udnævnt til at være "Aufsteiger des Jahres" (årets nytilkommer) i 2004 af Gerhard Eichelmann og Gault Millau vinguide. Daniel Wagner er en af de unge tyske winemakere, der laver vine af allerhøjeste kvalitet i et områder, der har været overset i årtier. Der er en helt særlig forståelse af terroir tilstede her.


Jeg kan ikke |\n← Jeg stod fast\nMobil hovedpude →\nUdgivet den 17. januar 2011 af Himmel og Fjord\n… sige, at det er sidste gang, jeg vil have med Krøyerkugler at gøre. Jeg har stadig en kæmpe plasticpose med stadset stående.\nJeg havde en kamp med kuglerne i går. Teddy har arvet en af Rufus’ hunde-senge, som består af Krøyerkugler. Teddy vejer 5 kilo mere end Rufus, så sengen skulle have lidt mere fylde.\nJeg havde hørt, at kuglerne danner statisk elektricitet og var besværlige at håndtere. Så jeg bevæbnede mig med en øse til at hælde med, så jeg ikke kom i kontakt med dem.\nAlligevel hægtede de sig på alt i deres nærhed. De ville heller ikke gerne slippe øsen, hvorfor jeg blev nødt til at bruge hænderne for at skrabe dem af, hvilket medførte, at jeg var hvid af Krøyerkugle op til albuerne – jamen overalt!\nSelvom jeg støvsugede grundigt bagefter, dukker de stadig op alle steder. Det tager sikkert måneders støvsugning, inden de er helt væk.\nNu har jeg 60 liter tilbage at gøre godt med. Dem vil jeg komme i en hjem-mesyet hundeseng til landstedet. Denne gang kommer fyld inklusive emballage i sengen. De skal ikke slippe løs endnu engang.\n9 Responses to Jeg kan ikke\n17. januar 2011 kl. 10:45\nHi hi, det må ha’ været noget af et syn, hvid af krøyerkugler til albuerne 🙂\nHerhjemme er det confetti fra bordbomber, der stadig dukker op alle steder.\n17. januar 2011 kl. 11:06\nÅ herlighet Lone…de kulene er forferdelige..de blir kjempestatisk…\n17. januar 2011 kl. 11:53\nTillykke med smukke Teddy:)\nHan må være en ordenlig krabat! Han ligner nemlig meget den hund, som Kristians mors Lukas måtte flytte sammen med, da vi skulle finde et nyt hjem til ham.\nBalder er samme blanding og kæmpe stor, men tror selv han er en lille skødehund, så det kan godt være en udfordring når han kommer hoppende:)\n17. januar 2011 kl. 12:02\nHar jo været helt ved siden af mig selv de sidste måneder og har derfor ikke læst så meget med, men i dag NU ser jeg at Rufus er borte..\nJeg er helt færdig og kan levende forestille mig jeres sorg. Man knytter sig til sine dyr, store som små på en måde mennesker uden dyr slet ikke kan forstå.\nDet glæder mig meget at se at I nu har fået en ny dejlig hund, og jeg er også sikker på at han nok skal falde godt til hos jer. I er jo store hundeelskere og utroligt gode ved jeres, så tillykke med ham, han er så fin.\nJeg håber at dit eget helbred er godt, og det der med benet, og at det nye år må bringe masser af glæde i sommerhuset og i byen 🙂\n17. januar 2011 kl. 16:04\nDet slår mig, at hvis Teddy mangler et efternavn, lyder det ikke helt dårligt med Teddy Krøyer. Bare en tanke …\n17. januar 2011 kl. 16:27\nTænk at de er så statisk elektriske – men de må være dejlige at ligge på. Teddy er heldig at få to senge, der er specielt tilpasset hans vægt. Her hos os er det hvidt kattegrus, man kan finde de særeste steder 😉\n17. januar 2011 kl. 17:25\nDet er skønt med nogle gode puder at ligge på – det manglede da bare 😉 Men sikke noget stads at arbejde med 😛 Mon vi får lov at se billeder af Teddy på hans nye pude? Knus\n17. januar 2011 kl. 19:54\nhihi.. kan se dig for mig med hvide kugler op af armene.. 😉 tænk hvis Teddy også havde hjulpet, så havde I fået kuglerne spredt virkelig godt og grundigt.. 🙂\nJeg er sikker på at jeres skønne nye hund kommer til at elske begge sine senge..\nHvor bliver det også spændende, når han skal med over og indtage sommerhuset og fjorden..\nVarme klem til dig og Teddy bjørnen..\n18. januar 2011 kl. 07:29\nTherese, Åh ja – confetti er også noget forbistret stads dagen derpå og i lang tid frem 🙂\nHavfruen, Meget værre, end jeg havde fået fortalt 🙂\nMissMuffin, Tak skal du ha’ 🙂\nDet glæder mig at høre, at I selv fandt et hjem til, at Lukas. Var det Balder, han flyttede sammen med?\nTeddy elsker også at sidde på skødet. Han vejer 34 kilo! 🙂\nHenriette, Det er sandt, at man knytter sig utrolig meget til sine kæledyr og fortrænger, at man ikke har dem livet igennem. Teddy er faldet godt til hos os. Nu er vi bare spændte på, hvordan han modtager gæster. Rufus brød sig ikke om, at her var for mange ad gangen.\nMange knus til dig, Henriette 🙂\nCummings, Det lyder faktisk godt 🙂\nMadame, Jeg husker godt, hvordan det var med kattegrus – og potesporene efter det 🙂\nAnette, Det er ikke til at have med at gøre. Du skal nok få det prøvet engang, når Kenzo’s nye pude skal påfyldes om et par år 🙂\nInge, Tænk, hvis han havde splittet plastikposen med 100 liter kugler ad!… 🙂 Godt, han ikke er en lille hvalp, så var det sikkert sket 🙂\nJeg glæder mig utroligt meget til på fredag, hvor vi skal i sommerhuset sammen for første gang.\nVarme klem til dig, Inge.


Universitetsavisen er meget bedre end tidligere, men færre gider læse den. Sådan lyder en af de paradoksale konklusioner på en læserundersøgelse som Rektors Formidlingsudvalg på vegne af Universitetsavisen har fået udarbejdet af Scharling Research.\nUndersøgelsen er baseret på 300 telefoninterviews med modtagere af Universitsavisen og tre fokusgrupper hvor henholdsvis studerende, VIP’er og TAP’er deltog i en to timers diskussion af avisen.\nUndersøgelsen viser at langt største-delen af læserne er tilfredse med avisen, og at knap 60 procent læser eller skim-mer alle numre. Det er sammenlignet med andre fagblade i den nedre halvdel og færre end ved den seneste læser-undersøgelse fra 1998 hvor knap 70 procent læste alle numre. De fleste læser mellem en enkelt artikel og en fjerdedel af bladet, og halvdelen bruger typisk et kvarter eller mindre på at læse avisen.\nDe flittigste og mest trofaste læsere skal findes blandt VIP’erne og TAP’erne hvor tre ud af fire læser eller skimmer samt-lige numre. Blandt de studerende gælder det kun for hver anden, og det selv om der ellers er sket en markant forbedring af især de studerendes holdning til avisen i de senere år.\nEn navlestreng til KU\nVed læserundersøgelsen i 1998 blev avisen af de studerende frem for alt anset for at være kedelig. Det gør den ikke længere. Fra at ligge øverst i prioriteringen af en lang række ord til karakteristik af avisen, ligger ordet ‘kedelig’ nu nederst. I 1998 hvilede der ifølge de studerende et tungt præg af officiel information over avisen, men det præg er i vidt omfang fjernet, fremgår det af den kvalitative undersøgelse.\nTil gengæld mener nogle af VIP’erne at avisen nu bærer lidt for meget præg af at være rettet mod de studerende. Andre VIP’er tager det ikke så tungt, men synes at det kun er interessant at følge med i de studerendes verden.\nTAP’erne er som i 1998 det mest taknemmelige publikum. De nærer ingen forventninger om at avisen primært er rettet mod dem, men kan vældig godt lide den alligevel. De siger at avisen er en navlestreng til KU, og de føler sig i høj grad som en del af denne helhed, hedder det i undersøgelsen.\nDet er til gengæld for meget at sige om de studerende. Deres verden er i vidt omfang begrænset til deres institut og fakultet hvilket forstærkes af at fakulteterne ligger geografisk spredt rundt omkring i byen som små øer. Især de nye studerende kan finde avisen lovlig indforstået. Bare sådan noget som forkortelserne VIP´er og TAP’er forstår de ikke. Hertil kommer at langt fra alle føler sig som en del af KU og vil ofre tid på denne helhed. Nogle går ganske vist op i studenterpolitik, men generelt baner Universitetsavisen sig vej op ad bakke i forhold til de studerende som lettere kan identificere sig med deres institut- og fakultetsblade, konstaterer undersøgelsen.\nRedaktionel uafhængighed en selvfølge\nScharling Research har også undersøgt læsernes holdning til avisens form og indhold. Over halvdelen finder avisens layout indbydende, og kun et fåtal tør åbent vedstå at de ønsker kortere artikler. Hovedparten finder at der er en passende balance af stof for de tre forskellige målgrupper, om end TAP’erne og VIP’erne mener at artikler om forskningspolitik bør opprioriteres.\nI det hele taget interesserer flest læsere sig for forskning og uddannelse i Danmark, meddelelser og Videnskabet, mens læserbreve, studenterpolitik og KUmmentaren interesserer færrest.\nSom nyhedskilde har avisen betydning for knap halvdelen af de studerende og omkring to tredjedele af TAP’erne og VIP’erne. Næsten alle finder avisen troværdig eller meget troværdig, og over halvdelen opfatter bladet som uafhængig, mens kun hver femte opfatter det som ledelsens talerør.\nDet bekræftes af diskussionerne i de tre fokusgrupper hvor princippet om redaktionel uafhængighed hyldes bredt som værende i pagt med universitetets idemæssige grundlag om tanke- og ytringsfrihed.\nAfsluttende konkluderes ud fra den kvalitative undersøgelse at Universitets-avisen får en høj bedømmelse ud fra de rammer og det koncept den opererer inden for.\n»Om dette grundlag så er det bedst mulige er et uhyre vanskeligt spørgsmål. Der kan være argumenter for at udgive et VIP-blad og et studenterblad hver for sig. Fordelen vil være endnu bedre at kunne nå de studerende som målgruppe og dermed få mulighed for at indgyde dem en KU-helhedsfølelse fremfor en institut- og fakultetstilknytning,« slutter rapporten.\nDenne anbefaling er der dog intet belæg for i selve undersøgelsen. Direkte adspurgt ønsker tre ud af fire læsere at Universitetsavisen fortsætter som et samlende organ for alle på KU, mens kun knap hver tredje studerende og hver sjette TAP’er og VIP’er foretrækker to blade.\nHeller ikke konstateringen af at »alle tre kategorier af læsere er tilbøjelige til at mene at man godt kunne nøjes med en lidt mindre udgivelsesfrekvens,« er der belæg for i den kvantitative under-søgelse. Over 80 procent i hver af de tre grupper finder tværtimod avisens udgivelsesfrekvens passende, men direkte adspurgt erklærer godt hver\nanden af de studerende at de foretrækker at avisen udkommer en gang om måneden, mens det kun gælder for hver fjerde VIP’er og hver tredje TAP’er.\nEndnu mindre tilslutning er der til tanken om at erstatte papirudgaven med en netavis og dermed spare udgifter til porto og papir. Det har overhovedet ingen interesse. Så vil avisen ikke blive læst, lyder den entydige tilbagemelding fra fokusgrupperne. Kun hver tredje vil være glad for at få et ugentligt elektronisk nyhedsbrev som supplement til avisen, mens godt hver anden vil være interesseret i at kunne søge artikler fra avisen på nettet.\nKonklusionen er således klar: Læserne synes at sætte pris på Universitetsavisen i sin papirform, mens elektroniske tjenester bør udgøre et supplement.\nMeninger om Universitetsavisen\n»En anden ting der er godt, det er at når man sidder nede i sekretariatet og piller, så kan man godt komme til at føle sig som en bureaukrat. Det at universitetet også handler om forskning, det går sådan lidt hen over hovedet på en. Så er det rart at åbne Universitetsavisen og tænke: Hallo, der foregår rent faktisk også forskning og vi er på forkant med nogle ting. Det er nogle af de artikler jeg holder allermest af.«\nCitat fra deltager i TAP-fokusgruppen.\n»Universitetsavisen er en arbejds-pladsavis. Det er en avis til folk som ikke helt ved hvad de andre går og laver. Og det er ikke kun en arbejdsplads for VIP’er, det er også en arbejdsplads for de studerende. Den vigtigste funktion i avisen er det med ‘hvad sker der andre steder’ på universitetet.«\nCitat fra en deltager i VIP-fokusgruppen.\n»Det er jo så stort at man ikke føler sig som en del af KU. Jeg interesserer mig især for mit institut og dernæst for KUA, men hvis man ikke havde Universitets-avisen, ville det let blive endnu mere små enklaver.«\nCitat fra deltager i studenter-fokusgruppen.\nl Lidt ligesom Thorkil Damsgaard, prodekan på KUA. En venlig, alfaderlig ånd som sørger for at vi får de rigtige nyheder\nl En ung kvinde midt i 20’erne; en studerende midt i studiet.\nl En specialestuderende som trænger til lidt trøst så hun får sit studentikose tilskud.\nl En samling mennesker, ikke bare en enkelt person, et kollektiv\nl En lidt transparant person der ikke er den samme hver gang, men som prøver at ramme noget i hele målgruppen.\nl En Ulla Terkelsen-type. Hun har en vis autoritet, nogle gange lidt enøjet, men troværdig alligevel. Hun er midt imellem den yngre og den ældre generation.\nl Måske nok Ulla Terkelsen, bortset fra at hun er en del mere farverig end Universitetsavisen.\nl En knalddygtig lærerinde i 50’erne, ikke altid lige god til at formulere sig og ikke altid lige interessant, men det er rigtigt, det hun siger.\nl En midaldrende mand omkring de 40-42 år, klædt i beige og ikke særlig farverig. Han kunne næsten knirke lidt af tørhed.\nl Et uddannet menneske der er ret alvorlig, men ikke så gammel.\nl En lektor i 40’erne i tweed\nl En ældre studerende\nl En yngre professor i slutningen af 40’erne\nl En sammensat skikkelse der nogle gange er lektor og andre gange en ældre studerende\nl En ph.d.-studerende.


Gua Sha - Akupunktur Syd\tGua Sha - Akupunktur Syd\n+45 20 72 51 49\nNørreport 2, 6200 Aabenraa\nGua Sha betyder omtrent “Skrabe Blodstagnation”. Det kinesiske tegn Gua betyder skrabe og Sha betyder røde pletter. Det er en skrabe teknik, hvor behandleren benytter et spatel lignende redskab – f.eks. af horn eller Jadesten – til at “skrabe” udvalgte meridianer og kropsområder på kroppen. Ved behandlingen ses der røde eller blå pletter på huden, hvilket betyder at stagneret blod fjernes og blokeringen ophæves. Pletterne forsvinder i løbet af et par dage. Denne behandling anvendes ofte til nakke og skulder smerter, mod forkølelse, træthed og stivhed i muskler. Den kan også bruges til at afhjælpe astma, bronkitis, influenza, migræne og søvnapnø.\nForskning har bl.a. dokumenteret at mikrocirkulationen i hud og bindvæv under behandlingen øges med op til 400 % – de processer der følger af dette fører til, hvad der i Kinesisk Medicin beskrives som:\n•\tAt bevæge stagnation af Qi & blod.\n•\tAt uddrive ydre patogene faktorer\n•\tAt dræne varme.\nDer er tale om en dybtgående behandling, der ikke behøver at involvere brug af nåle. Vi benytter typisk teknikker i kombination med akupunktur eller andre behandlingsformer indenfor Kinesisk Medicin. Patienten kan mærke lettelsen i kroppen næsten med det samme. Guasha kan kombineres med akupunktur og cupping.\nCopyright © 2014-2018 Akupunktur Syd\nCVR: 35 59 99 24


De 10 bedste specialiserede indkvarteringssteder i Viana do Castelo\nAlle specialiserede indkvarteringssteder i Viana do Castelo\nVandrehjem i Viana do Castelo\nLejlighedshoteller i Viana do Castelo\nFeriehuse i Viana do Castelo\nCampingpladser i Viana do Castelo\nBondegårdsferier i Viana do Castelo\nBedste specialiserede indkvarteringssteder i Viana do Castelo, Portugal\nAnden indkvartering i Viana do Castelo\nSpecialiserede indkvarteringssteder i Viana do Castelo\n14 af 74 ejendomme matcher dine filtre. Ryd alle filtre\nNr. 1 af 16 specialiserede indkvarteringssteder i Viana do Castelo med bedste værdi for pengene\nNr. 2 af 16 specialiserede indkvarteringssteder i Viana do Castelo med bedste værdi for pengene\nNr. 3 af 16 specialiserede indkvarteringssteder i Viana do Castelo med bedste værdi for pengene\nNr. 4 af 16 specialiserede indkvarteringssteder i Viana do Castelo med bedste værdi for pengene\nNr. 5 af 16 specialiserede indkvarteringssteder i Viana do Castelo med bedste værdi for pengene\nNr. 6 af 16 specialiserede indkvarteringssteder i Viana do Castelo med bedste værdi for pengene\nNr. 7 af 16 specialiserede indkvarteringssteder i Viana do Castelo med bedste værdi for pengene\nNr. 8 af 16 specialiserede indkvarteringssteder i Viana do Castelo med bedste værdi for pengene\nNr. 9 af 16 specialiserede indkvarteringssteder i Viana do Castelo med bedste værdi for pengene\nNr. 10 af 16 specialiserede indkvarteringssteder i Viana do Castelo med bedste værdi for pengene\nNr. 11 af 16 specialiserede indkvarteringssteder i Viana do Castelo med bedste værdi for pengene\nNr. 12 af 16 specialiserede indkvarteringssteder i Viana do Castelo med bedste værdi for pengene\nNr. 13 af 16 specialiserede indkvarteringssteder i Viana do Castelo med bedste værdi for pengene\nNr. 14 af 16 specialiserede indkvarteringssteder i Viana do Castelo med bedste værdi for pengene\nNr. 5 af 16 specialiserede indkvarteringssteder i Viana do Castelo\nResidencia las 3 Marias\nNr. 12 af 16 specialiserede indkvarteringssteder i Viana do Castelo